OpenLLM-France/wikimedia huggingface dataset:
# Kamtapur

Kamtapur és el nom que donen els Koch-Rajbongshi a l'estat que pretenen formar al nord-est de Bengala Occidental. Estaria format pels districtes de Cooch Behar, Darjeeling, Jalpaiguri, North Dinajpur, South Dinajpur i Malda a Bengala Occidental i pels de Kokrajhar, Bongaigaon, Dhubri i Goalpara a Assam.

## Història

Kamatapur, Kamatpur o Kamtapur és una antiga ciutat en ruïnes del que fou el regne de Koch Bihar, avui a Bengala Occidental i Assam. Als primers mapes europeus de l'Índia apareix repetidament com a Comati o Comotay. Fou fundada per Raja Niladwaj, el primer rei khen que va substituir la dinastia Pal al govern del regne de Kamrup. Per les ruïnes se sap que fou una ciutat força gran i el cercador Buchanan-Hamilton, el 1809, va establir la zona que ocupava en una àrea dins d'un cercle de 30,5 km de circumferència, una part defensats pels riu Dharla i la resta per una muralla. La ciutat estava formada per diverses recintes un dins l'altra i el centre estava ocupat pel palau reial. Derrocat Raja Nilambhar, el segon successor del fundador, pel sobirà musulmà de Gaur, Ala al-Din Husain (1498) aquest va nomenar el seu fill com a governador amb l'encàrrec d'expandir les conquestes cap a l'est però fou derrotat i les seves forces foren expulsades del regne; en l'anarquia que va seguir es van fundar una sèrie de petits principats governats per caps locals coneguts com els bhuiyes i un nou regne fou fundat pels kochs. En aquest temps la ciutat fou abandonada.

## Vegeu també

* Organització d'Alliberament de Kamtapur
* Partit Popular de Kamtapur

## Referències

* Hunter, Sir William Wilson. The Imperial Gazetteer of India. Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. , Great Britain India Office. The Imperial Gazetteer of India. Oxford: Clarendon Press, 1908.
# Keisaku

En budisme zen, un keisaku (警策) o kyosaku ('vara d'alarma' o 'estimulant') és una vara plana de fusta utilitzada pel mestre del soto durant els períodes de meditació per evitar l'endormiscament o lapsus de concentració.
S'utilitza una sèrie de cops suaus a l'esquena i espatlles de qui medita, a la zona muscular entre els ossos i la columna vertebral. El keisaku és bastant fi i una mica flexible i els cops que dona no fan mal. L'impacte, juntament amb el seu so agut, es considera estimulant.
En el soto zen, el kyosaku es fa servir a petició de qui medita, que arqueja el cap i fa el senyal de gassho amb les mans exposant després cada espatlla per rebre els cops.
En el zen rinzai, la vara es demana de la mateixa manera, però pot ser també utilitzada a discreció per l'ino, la persona encarregada d'aquesta tasca a la sala. Fins i tot en aquests casos no es considera un càstig sinó un revigoritzant per a qui medita que pot estar cansat de tantes sessions de zazen.

## Enllaços externs

* Foto d'un keisaku administrat en un zendo
* Article que descriu com ha d'utilitzar el mestre el keisaku.

## Referències

* 1 2 J. Baroni, Helen. The Illustrated Encyclopedia of Zen Buddhism (en anglès). The Rosen Publishing Group, Inc, 2002-01-15, p. 84. ISBN 978-0-8239-2240-6.
# Juan Manuel Delgado Moreno

Juanma Delgado (Huelva, 3 de gener de 1977) és un futbolista andalús, que juga de defensa.

## Trajectòria esportiva

Va destacar al club de l'Ayamonte, d'on va passar al Recreativo de Huelva, amb qui va debutar a Segona Divisió la campanya 98/99, tot jugant 34 partits. La seua progressió va possibilitar que l'Atlètic de Madrid el fitxara per al seu filial, on també va destacar, tot i no aplegar al primer equip matalasser.
Després d'una discreta estada a la UD Salamanca, el 2001 recala al Racing de Santander. Amb els càntabres debuta a la màxima categoria, sent durant cinc campanyes peça clau del conjunt santanderí, i jugant més d'un centenar de partits.
La temporada 05/06 li arriba la possibilitat de jugar amb un gran, el Deportivo de La Corunya. Va signar una discreta primera temporada, mentre que la següent passaria a la suplència. Sense opcions a l'equip gallec, el 2007. Posterioriment va militar al CD Tenerife, on es repetiria la història: primera temporada discreta i segona nul·la. El 2009 recala al Cadis CF, de Segona B, on hi romandria nou mesos.
# Jungle Cruise (pel·lícula)

Jungle Cruise és una pel·lícula d'aventures estatunidenca de 2021, basada en l'atracció homònima del parc temàtic Disney. Dirigida per Jaume Collet-Serra, la pel·lícula compta amb intèrprets com Dwayne Johnson, Emily Blunt, Édgar Ramírez, Jack Whitehall, Jesse Plemons i Paul Giamatti. El 30 de juliol del 2021 Walt Disney Studios Motion Pictures estrenà simultàniament la pel·lícula a cinemes i a la plataforma Disney+ d'arreu del món. S'ha doblat al català.

## Argument

Ambientat durant la Primera Guerra Mundial, el capità de l'embarcació fluvial Frank Wolff transporta la científica britànica Dra. Lily Houghton i el seu germà MacGregor, en una missió a la jungla per a trobar l'Arbre de la vida, que es creu que posseeix poders curatius que podrien ser de gran benefici per a la medicina moderna. Mentrestant, el trio ha de lluitar contra animals salvatges perillosos, un ambient càlid i mortal i una expedició imperial alemanya que està decidida a trobar l'arbre primer.

## Repartiment

* Dwayne Johnson com a capità Frank «Skipper» Wolff, un astut i cínic però noble capità de vaixell de vapor que accepta a contracor guiar dos exploradors en la seva recerca de l'Arbre de la vida.
* Emily Blunt com a Dra. Lily Houghton, una científica excèntrica, aventurera i virtuosa que busca l'Arbre de la vida, que espera estudiar per les seves propietats curatives.
* Jack Whitehall com a MacGregor Houghton, el germà petit de la Lily i ajudant reticent.
* Édgar Ramírez com a Aguirre, un mercenari letal contractat per guiar una expedició rival cap a l'Arbre de la vida.
* Jesse Plemons com a príncep Joachim, un aristòcrata alemany desconcertat i ambiciós que finança i dirigeix una expedició militar per reclamar l'Arbre de la vida per a ell mateix.
* Paul Giamatti com a Nilo Nemolato, un mestre portuari desmanegat que gestiona el port on Frank embarca el seu vaixell.
* Veronica Falcón com a mercadera Sam, una versió femenina del personatge del viatge.
* Dani Rovira com a Sancho
* Quim Gutiérrez com a Melchor
* Andy Nyman com a Sir James Hobbs-Coddington

## Referències

* ↑ «Jungle Cruise Press Kit» (pdf) (en anglès). The Walt Disney Studios. [Consulta: 30 juliol 2021].
* 1 2 Cañadas, Ylènia. «‘Jungle Cruise’: arriba la pel·lícula Disney més catalana». ElCinèfil.cat, 27-07-2021. [Consulta: 30 juliol 2021].
* ↑ «Jungle Cruise». Ésadir.cat. [Consulta: 26 agost 2022].
* ↑ «Jungle Cruise». Desdelsofà.cat. [Consulta: 26 agost 2022].
* ↑ Hernández Luján, Raquel. «Crítica de Jungle Cruise, la aventura por el Amazonas con Dwayne Johnson y Emily Blunt» (en castellà). HobbyConsolas.com, 27-07-2021. [Consulta: 30 juliol 2021].
* 1 2 3 4 5 6 «Jungle Cruise» (en castellà). LaHiguera.net. [Consulta: 30 juliol 2021].
* ↑ «Disney's 'Jungle Cruise' Has Coming Out Scene with Openly Gay Character» (en anglès). TMZ.com. [Consulta: 27 desembre 2018].
* ↑ «Disney's Jungle Cruise Casts Edgar Ramírez As Its Villain» (en anglès). ScreenRant.com, 18-04-2018. [Consulta: 27 desembre 2018].

## Enllaços externs

* Jungle Cruise - Lloc web oficial
* Jungle Cruise a Goita què fan, ara!
# Junglinster

Junglinster (luxemburguès Jonglënster) és una comuna i vila a l'est de Luxemburg, que forma part del cantó de Grevenmacher. Comprèn les viles de Junglinster, Altlinster, Beidweiler, Bourglinster, Eisenborn, Eschweiler, Godbrange, Gonderange, Graulinster, Imbringen, i Rodenbourg.

## Població

| Nacionalitat | Població | % |
| luxemburguesos | 4.025 | 69,96% |
| Forasters | 1.728 | 30,04% |
| - portuguesos | 326 | 5,67% |
| - francesos | 197 | 3,42% |
| - italians | 104 | 1,81% |
| - belgues | 220 | 3,82% |
| - alemanys | 220 | 3,82% |
| - iugoslaus | 93 | 1,62% |
| - altres | 568 | 9,87% |

## Evolució demogràfica

| Any | Població |
| 15/02/2001 | 5.753 |
| 01/01/2002 | 5.813 |
| 01/01/2003 | 5.837 |
| 01/01/2004 | 5.859 |
| 01/01/2005 | 5.911 |
# Kate Bosworth

Kate Bosworth (Los Angeles, Califòrnia, 2 de gener de 1983) és una actriu de cinema estatunidenca.

## Filmografia

* 1998: L'home que xiuxiuejava als cavalls (The Horse Whisperer), de Robert Redford
* 2000: The Newcomers, de James Allen Bradley
* 2000: Young Americans, de Mel Damski, Perry Lang i altres
* 2000: Remember the Titans, de Boaz Yakin
* 2002: Blue Crush, de John Stockwell
* 2002: Les regles del joc (The Rules of Attraction) de Roger Avary
* 2003: Wonderland, de James Cox
* 2003: Advantage Hart (curtmetratge), de Jeff Seibenick
* 2004: Win a Date With Tad Hamilton!, de Robert Luketic
* 2004: Beyond the Sea, de Kevin Spacey
* 2005: Bee Season, de Scott McGehee, David Siegel
* 2006: Superman Returns, de Bryan Singer
* 2008: 21, de Robert Luketic
* 2010: Death Bed Subtext (curtmetratge)
* 2010: Idiots (curtmetratge)
* 2010: The Warrior's Way, de Sngmoo Lee
* 2011: Little Birds, d'Elgin James
* 2011: Another Happy Day, de Sam Levinson
* 2011: L!fe Happens, de Kat Coiro
* 2011: Straw Dogs, de Rod Lurie
* 2012: Black Rock, de Katie Aselton
* 2012: While We Were Here
* 2013: Big Sur, de Michael Polish
* 2013: Movie 43
* 2013: Homefront (en postproducció), de Gary Fleder
* 2014: Sempre Alice, de Wash Westmoreland i Richard Glatzer
* 2015: Heist

## Referències

* ↑ «Kate Bosworth - Biography» (en anglès). The New York Times. [Consulta: 18 juny 2013].
# Kaori Nagamine

Kaori Nagamine (長峯 かおり, 3 de juny de 1968) és una exfutbolista japonesa.

## Selecció del Japó

Va debutar amb la selecció del Japó el 1984. Va disputar 64 partits amb la selecció del Japó. Ha disputat Copa del Món de 1991 i 1995.

## Estadístiques

Selecció del Japó :
| Anys | Partits | Gols |
| 1984 | 1 | 0 |
| 1985 | 0 | 0 |
| 1986 | 13 | 12 |
| 1987 | 4 | 1 |
| 1988 | 3 | 1 |
| 1989 | 10 | 13 |
| 1990 | 6 | 7 |
| 1991 | 12 | 5 |
| 1992 | 0 | 0 |
| 1993 | 4 | 5 |
| 1994 | 5 | 2 |
| 1995 | 5 | 2 |
| 1996 | 1 | 0 |
| Total | 64 | 48 |

## Referències

* ↑ Japan Football Association(japonès)

## Enllaços externs

* Kaori Nagamine, Fitxa a Soccerway
# Krasnoiàrskaia

Krasnoiàrskaia (en rus: Красноярская) és un poble (una stanitsa) de l'óblast de Rostov, a Rússia, segons el cens rus del 2017 tenia 5.028 habitants. Pertany al districte de Tsimliansk.

## Referències

* ↑ «История Саркела». Arxivat de l'original el 2013-10-04. [Consulta: 14 abril 2011].
# Krasnokrestianski

Krasnokrestianski - Краснокрестьянский (rus) - és un poble (un khútor) de l'óblast de Bélgorod, a Rússia. El 2010 tenia 22 habitants. Pertany al districte (raion) de Rakítnoie.

## Referències

* ↑ «Схема территориального планирования муниципального района "Ракитянский район" Белгородской области». Федеральная государственная информационная система территориального планирования (ФГИС ТП). Arxivat de l'original el 2022-01-09. [Consulta: 9 gener 2022].
* ↑ «Aleksandrovka» (en anglès). GeoNames. Arxivat de l'original el 2022-01-09. [Consulta: 9 gener 2022].
* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 9 gener 2022].
# Kél·log

Kél·log (en rus: Келлог) és un poble (possiólok) del krai de Krasnoiarsk, a Rússia, que en el cens del 2010 tenia 306 habitants.

## Referències

* ↑ «ВПН-2010. Численность и размещение населения Пермского края» (en rus). Arxivat de l'original el 2013-07-10. [Consulta: 26 agost 2023].
# La Peraleja

La Peraleja és un municipi de la província de Conca, a la comunitat autònoma de Castella-La Manxa.

## Demografia

Evolución demográfica :
| 1991 | 1996 | 2001 | 2004 |
| 195 | 161 | 154 | 139 |

## Referències

* ↑ «Provincia de Guadalajara (España): Municipios & Localidades» (en castellà), 22-01-2021. [Consulta: 5 març 2021].
# La Perera (Guixers)

La Perera és una masia situada al municipi de Guixers, a la comarca catalana del Solsonès. Es compon de diversos edificis i es troba entre dos petits cursos d'aigua que desguassen a l'Aigua de Valls.
# Kukharenkoïta-(Ce)

La kukharenkoïta-(Ce) és un mineral de la classe dels carbonats. Rep el seu nom del professor Alexander A. Kukharenko (1914-1993), del departament de mineralogia de la Universitat de St. Petersburg (Rússia).

## Característiques

La kukharenkoïta-(Ce) és un carbonat de fórmula química Ba₂Ce(CO₃)₃F. Cristal·litza en el sistema monoclínic. Els cristalls són en forma de plaques o prismàtics, de fins a 1 mil·límetre; típicament es troba de forma dendrítica, reticulada, estelada o en agregats fibrosos; també massiva de gra fi. La seva duresa a l'escala de Mohs és 4,5.
Segons la classificació de Nickel-Strunz, la kukharenkoïta-(Ce) pertany a «05.BD: Carbonats amb anions addicionals, sense H₂O, amb elements de terres rares (REE)» juntament amb els següents minerals: cordilita-(Ce), lukechangita-(Ce), zhonghuacerita-(Ce), kukharenkoïta-(La), cebaïta-(Ce), cebaïta-(Nd), arisita-(Ce), arisita-(La), bastnäsita-(Ce), bastnäsita-(La), bastnäsita-(Y), hidroxilbastnäsita-(Ce), hidroxilbastnäsita-(Nd), hidroxilbastnäsita-(La), parisita-(Ce), parisita-(Nd), röntgenita-(Ce), sinquisita-(Ce), sinquisita-(Nd), sinquisita-(Y), thorbastnäsita, bastnäsita-(Nd), horvathita-(Y), qaqarssukita-(Ce) i huanghoïta-(Ce).

## Formació i jaciments

La kukharenkoïta-(Ce) ha estat trobada a diversos indrets del Canadà i Rússia, on té quatre localitats tipus, dos a cada país: les pedreres Poudrette i Demix-Varennes, ambdues al Quebec (Canadà), i la mina d'apatita de Kirovskii i el massís alcalí ultrabàsic de Vuoriyarvi, tots dos indrets a l'óblast de Múrmansk (Rússia).

## Referències

* ↑ «Kukharenkoite-(Ce)» (en anglès). Mindat. [Consulta: 14 maig 2016].
* ↑ «Kukharenkoite-(Ce)» (en anglès). Handbook of Mineralogy. [Consulta: 14 maig 2016].
# Kuketi

Kuketi (en rus: Кукеты) és un poble del krai de Perm, a Rússia, que en el cens del 2010 tenia 279 habitants. Forma part de l'assentament rural de Boroduli. Es troba al marge del riu Srédniaia Rassokha, afluent del Nitva, al nord-est del centre administratiu de l'assentament rural, el poble de Boroduli.

## Referències

* ↑ ВПН-2010. Численность и размещение населения Пермского края Arxivat 2017-02-05 a Wayback Machine. (en rus).
# Kukele

El kukele és una llengua que es parla al sud-est i a l'est de Nigèria. Els kukeles viuen a la LGA d'Ogoja, a l'estat de Cross River i a la LGA d'Abaliki, a l'estat d'Ebonyi i a les LGAs d'Okpokwu i d'Oju, a l'estat de Benue.
El kukele és una llengua del grup lingüístic de les llengües koring-kukele, que formen part de la família lingüística de les llengües de l'alt Cross. Les altres llengües d'aquest grup lingüístic són l'oring i l'uzekwe.
Gaudeix d'un ús vigorós i està estandarditzada (5). És una llengua d'ús literari i uns 45.000 dels seus parlants són monolingües. S'escriu en alfabet llatí des del 1976. Té set dialectes, entre els quals hi ha l'iteeji, el mtezi i l'ugbala.

## Població i religió

El 97% dels 149.000 kukeles són cristians; d'aquests, el 60% són catòlics i el 40% protestants. El 3% restant creuen en religions tradicionals africanes.

## Referències

* 1 2 kukele al joshuaproject
* 1 2 3 kukele a l'ethnologue
* ↑ llengües koring-kukele a l'ethnologue

## Enllaços externs

* kukele al peoplegroups.org (anglès) Vist el 17/3/2013.
# Kulu (Konya)

Kulu és una ciutat i districte de la Província de Konya a la regió de l'Anatòlia Central de Turquia. Segons les dades del cens de 2011, té 55,573 habitants dels quals 22,844 viuen a la ciutat de Kulu. Kulu és un Semidesert amb estius calents i secs i hiverns freds.

## Referències

* ↑ Turkish Statistical Institute. «Key statistics for urban areas of Turkey Arxivat 2013-02-19 at Archive.is» (XLS). [Consulta: 3 febrer 2012].
* ↑ GeoHive. «Statistical information on Turkey's administrative units». [Consulta: 26 març 2008].
* Falling Rain Genomics, Inc. «Geographical information on Kulu, Turkey». [Consulta: 26 març 2008]., Inc.

## Enllaços externs

* La pàgina web oficial de governador de districte ((turc))
* La pàgina web oficial de municipi de districte ((turc))
* Lloc Privat millor de Kulu ((turc))
# Kunoy (Kunoy)

Kunoy [ˈkuːnɪ] és un poble i municipi de l'illa de Kunoy, a les illes Fèroe. L'1 de gener de 2021 tenia 76 habitants. El poble de Kunoy és la capital d'un municipi que també inclou el poble de Haraldssund. El nombre total d'habitants de tot el municipi és de 141 persones. Hi havia hagut un tercer poble a Kunoy, Skarð. Situat al nord de Haraldssund, va ser abandonat a l'hivern de 1919 arran d'una gran tragèdia ocorreguda pels volts de Nadal del 1913 quan tots els homes del poble es van perdre al mar.
El poble està situat a la costa oest de l'illa envoltat d'un impressionant paisatge de muntanyes. S'hi pot arribar en cotxe des de l'illa de Borðoy (Klaksvík) creuant el pont que uneix les dues illes i després agafant el túnel que uneix els costats est i oest de l'illa. Aquest túnel que connecta les dues costes de l'illa i els pobles de Kunoy i Haraldssund es va inaugurar el 1988.
Al municipi hi ha sis muntanyes superiors als 800 metres, de les quals el Kúvingafjall de 830 metres, és la més alta. A l'extrem nord de Kunoy, els penya-segats que crea el Kunoyarnakkur, són molt coneguts per la seva fauna d'aus, que inclou puffins, guillemots i Risses.
L'església de Kunoy és del 1867.

## Referències

* ↑ «Statistical Database» (en feroès). Arxivat de l'original el 2020-07-06. [Consulta: 19 agost 2021]. «Base de dades estadística de les Illes Fèroe»
* 1 2 «Kunoy» (en anglès). The Faroe Islands. Arxivat de l'original el 2019-09-24. [Consulta: 19 agost 2019].
* ↑ «Kunoy» (en anglès). Faroe Islands. [Consulta: 19 agost 2019].
* ↑ «Fjøll» (en feroès). Arxivat de l'original el 2011-07-20. [Consulta: 16 desembre 2018]. «Llista de muntanyes de les Fèroe per alçada.»

## Vegeu també

* Llista de municipis de les Illes Fèroe
* Llista de túnels de les Illes Fèroe
# La seva coartada

La seva coartada (títol original: Her alibi) és una pel·lícula estatunidenca dirigida per Bruce Beresford, estrenada l'any 1989. Ha estat doblada al català.

## Argument

Phil Blackwood és un escriptor que coneix l'èxit amb Peter Swift, personatge principal de les seves novel·les policíaques. No obstant això, fa un temps, s'arrossega en l'escriptura de la seva última història. Sam, el seu editor, i amic, li aconsella de trobar una nova dona, i que d'aquesta manera, trobarà mil nous crims per la seva novel·la. Davant el seu ordinador, no obstant això, esborra tot el que ha ja escrit. L'endemà, va als jutjats, esperant descobrir matèria per una nova intriga. Troba un grup de jubilats que passen el seu temps a endevinar les penes i els judicis dels criminals que passen per l'estrada. Allà Phil veu passar una jove romanesa de nom Nina, bonica i sensual, acusada d'un homicidi. De seguida, veu allà matèria per una nova història, i per saber-ne més, decideix anar a la presó, sota l'aparença d'un sacerdot catòlic que va a confessar-la. Acaba per persuadir-se que Nina és verdaderament innocent i decideix servir-li de coartada amb una única condició, que passi un temps a casa seva. Nina, que és a punt de marxar amb una banda de romanesos, decideix acceptar. Però molt ràpidament, coses estranyes tenen lloc al seu voltant, i Phil comença a preguntar-se sobre la innocència de la seva protegida.

## Repartiment

* Tom Selleck: Phil Blackwood
* Paulina Porizkova: Nina
* William Daniels: Sam
* James Farentino: Frank Polito
* Hurd Hatfield: Troppa
* Ronald Guttman: 'Lucy' Comanescu
* Victor Argo: Avram
* Patrick Wayne: Gary Blackwood
* Tess Harper: Sally Blackwood
* Bill Smitrovich: Farrell
* Bobo Lewis: Rosa

### Nominacions

* Premi Golden Raspberry 1990 :
** Pitjor actriu per Paulina Porizkova

## Referències

* ↑ «La seva coartada». esadir.cat.
* ↑ «Her alibi». The New York Times.
# Lauderdale-by-the-Sea

Lauderdale-by-the-Sea és una població dels Estats Units a l'estat de Florida. Segons el cens de l'1 de juliol de 2006 tenia 5.990 habitants.

## Demografia

Segons el cens del 2000, Lauderdale-by-the-Sea tenia 2.563 habitants, 1.529 habitatges, i 608 famílies. La densitat de població era de 1.940,4 habitants/km².
Dels 1.529 habitatges en un 7% hi vivien nens de menys de 18 anys, en un 34,4% hi vivien parelles casades, en un 3,5% dones solteres, i en un 60,2% no eren unitats familiars. En el 50,2% dels habitatges hi vivien persones soles el 21% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,68 i el nombre mitjà de persones que vivien en cada família era de 2,38.
Per edats la població es repartia de la següent manera: un 8% tenia menys de 18 anys, un 2,6% entre 18 i 24, un 25,4% entre 25 i 44, un 30,2% de 45 a 60 i un 33,9% 65 anys o més.
L'edat mediana era de 54 anys. Per cada 100 dones de 18 o més anys hi havia 99,4 homes.
La renda mediana per habitatge era de 38.804 $ i la renda mediana per família de 56.010 $. Els homes tenien una renda mediana de 41.424 $ mentre que les dones 26.591 $. La renda per capita de la població era de 34.216 $. Entorn del 3,8% de les famílies i el 8,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lauderdale-by-the-Sea». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 2 agost 2010].
* ↑ «Geographic Comparison Table- Lauderdale-by-the-Sea». American Fact Finder. Oficina del Cens dels Estats Units, 12-01-2010.
# Lar (desambiguació)

«Lar» té aquests significats:
* Mitologia: Lar, singular de les deïtats romanes "lares".
* Onomàstica: Lar (nom etrusc) o Lars, nom etrusc
* Geografia:
** Lar (Uttar Pradesh), nagar panchayat d'Uttar Pradesh, Índia.
** Riu Lar, a l'Iran, que denomina el Laridjan.
** Lar (Fars), ciutat de Fars a l'Iran, que denomina la regió de Laristan.
** Illa Lar, illa del golf Pèrsic
** Districte de Lar, districte de la província de Teheran, Iran
** Lar (Província de la Frontera del Nord-oest), ciutat a la Província de la Frontera del Nord-oest (PFNO/NWFP) a Pakistan
** Lar (Panjab), ciutat del districte de Multan al Panjab, Pakistan
# La Pineda (Sant Martí de Tous)

La Pineda és una obra modernista de Sant Martí de Tous (Anoia) protegida com a bé cultural d'interès local.

## Descripció

És una masia catalana que va ser ampliada a la dècada del 1920 i se li van afegir detalls modernistes. De planta rectangular, és asimètrica, essent només regular la part central. Els detalls són neoromànics i predominen els arcs cecs a la part lateral de la balustrada.

## Història

És una masia aïllada entre els camps de conreu de la mateixa propietat.

## Referències

* 1 2 «La Pineda». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 20 maig 2020].